
Okresný súd Poprad 10P/61/2024 8724201541 09. 05. 2024 JUDr. František Krasňan ECLI:SK:OSPP:2024:8724201541.1
ROZSUDOK V MENE SLOVENSKEJ REPUBLIKY Okresný súd Poprad, sudcom JUDr. Františkom Krasňanom, vo veci starostlivosti o mal. deti – A., nar. X.XX.XXXX a B., nar. XX.X.XXXX – C., bytom u matky, zast. opatrovníkom, Úradom práce, sociálnych vecí a rodiny Poprad, deti rodičov: matka D. D., nar. XX.X.XXXX, trvale bytom E., F. XXX a otec G. C., nar. X.X.XXXX, bytom E., F. XXX, v konaní začatom na návrh rodičov o úpravu rodičovských práv a povinností k mal. deťom, takto rozhodol: I. Schvaľuje rodičovskú dohodu v tomto znení: Maloleté deti – A. C., nar. X.XX.XXXX a B. C., nar. XX.X.XXXX sa zverujú do osobnej starostlivosti matky, ktorá ich bude zastupovať a spravovať ich majetok. Otec sa z a v ä z u j e prispievať na výživu mal. A. sumou 300,- eur mesačne a mal. B. sumou 200,eur mesačne počnúc dňom 1.5.2024, ktoré výživné u oboch detí je otec povinný platiť do rúk matky vždy do 15. dňa v mesiaci vopred. Styk otca s mal. deťmi sa
neupravuje.
II. Žiaden z účastníkov nemá právo na náhradu trov konania. odôvodnenie: 1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP). Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP).
Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia.

